Diari Oficial de la Generalitat Valenciana


Sumari del DOGV 2393, del 23-11-1994 (1994/833122)

ACORD de 8 de novembre de 1994, del Govern Valencià, pel qual és substituït un membre del Consell d'Administració de la mercantil Institut Valencià d'Investigacions Econòmiques, SA.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   2393

Data del DOGV
:   23-11-1994

Secció del DOGV
:   ALTRES DISPOSICIONS

Número del document
:   1994/833122


Data del document
:   08-11-1994

Organisme emissor
:   Conselleria d'Economia i Hisenda

Tipus de document
:   Acord

ACORD de 8 de novembre de 1994, del Govern Valencià, pel qual és substituït un membre del Consell d'Administració de la mercantil Institut Valencià d'Investigacions Econòmiques, SA. El Govern Valencià, en la reunió del dia 8 de novembre de 1994, adoptà l'acord següent:  
L'article 21.b) de la Llei de la Generalitat Valenciana 5/1983, de 30 de desembre, estableix que correspon al Govern Valencià designar les persones que han de formar part dels òrgans d'administració de les empreses públiques dependents de la Comunitat Valenciana.  
La Generalitat Valenciana és l'únic soci de la mercantil Institut Valencià d'Investigacions Econòmiques, SA, per la qual cosa correspon al Govern Valencià, constituït en Junta General d'Accionistes, nomenar els membres del Consell d'Administració d'acord amb el que estableixen els estatuts de la societat, aprovats pel Decret 195/1989, de 22 de desembre, del Govern Valencià.  
L'article 131 del Reial Decret Legislatiu 1564/1989, de 22 de desembre, pel qual s'aprovà el text refós de la Llei de Societats Anònimes, estableix que la separació dels administradors podrà ser acordada en qualsevol moment per la junta general.  
Per tot això, el Govern Valencià, reunit a Valencia el dia 8 de novembre de 1994, com a Junta Universal d'Accionistes de la mercantil Institut Valencià d'Investigacions Econòmiques, SA, accepta els punts següents de l'ordre del dia de la sessió:  
1. Acceptar el cessament d'un membre del Consell d'Administració.  
2. Designar nou membre del Consell d'Administració.  
3. Autoritzar el president del Consell d'Administració per a realitzar els actes necessaris per a l'execució del que s'ha acordat en aquesta reunió, atorgant, per a això, si s'escau, les escriptures públiques corresponents i instant-ne la inscripció en el Registre Mercantil.  
4. Autoritzar el secretari del Consell d'Administració de l'Institut Valencià d'Investigacions Econòmiques, SA, per a certificar el contingut de l'acta d'aquesta Junta Universal d'Accionistes i els acords presos en aquesta.  
Trobant-se presents tots els socis de la societat, ja que en tractar-se d'una empresa pública de la Generalitat Valenciana, aquesta n'és l'únic soci, després de la deliberació oportuna i no havent-hi intervencions la constància de les quals se sol·licite, el Govern Valencià, en qualitat de Junta Universal d'Accionistes,  
ACORDA:  
Primer  
El cessament com a membre del Consell d'Administració d'Antonio Rico Gil.  
Segon  
Designar membre del Consell d'Administració Francisco de Paula Pons Alfonso.  
Tercer  
Autoritzar el president del Consell d'Administració per a realitzar els actes que siguen necessaris per a l'execució del que s'ha acordat en aquesta sessió, atorgant, per a això, si s'escau, les escriptures públiques corresponents i instant-ne la inscripció en el Registre Mercantil.  
Quart  
Autoritzar el secretari del Consell d'Administració de l'Institut Valencià d'Investigacions Econòmiques, SA, per a certificar el contingut de l'acta d'aquesta Junta Universal d'Accionistes i els acords presos en aquesta.  
Acords aquests que es transcriuen literalment.  
No havent-s'hi debatut més assumptes que els ressenyats en l'ordre del dia, s'aprova l'acta corresponent a aquesta reunió de la Junta Universal d'Accionistes de la mercantil Institut Valencià d'Investigacions Econòmiques, SA.  
Valencia, 8 de novembre de 1994  
El conseller secretari del Govern Valencià,  
LUIS BERENGUER FUSTER